פורמולה אי עונת 2018/2019

עונת 2018/2019 היא העונה החמישית של אליפות הפורמולה אי. בעונה נכנסו לתוקפם שינויים רבים במבנה התחרות, בכללים הטכנולוגיים ובמבנה הרכב. הדור השני (Gen2) של הרכבים, שהוצג במהלך שנת 2018 החליף את הרכבים ששימשו את האליפות בארבע העונות הראשונות. חברות מרצדס ו-ב.מ.וו הצטרפו לאליפות כשותפות בקבוצות קיימות. תשעה נהגים שונים ניצחו מרוצים במהלך העונה. ז'אן-אריק ורן, שזכה בתואר האליפות בעונה שעברה, זכה בתואר בפעם השנייה ברציפות בקרב שהוכרע רק במרוץ סיום העונה. קבוצתו, Techeetah, זכתה לראשונה באליפות היצרנים. ב.מ.וו הצטרפה לאליפות כיצרן בשיתוף פעולה עם קבוצת אנדרטי אוטוספורט. קבוצת HWA הצטרפה לאליפות בשיתוף פעולה עם חברת מרצדס. מרצדס תספק לקבוצה את המנועים בעונה, כהכנה להצטרפותה של מרצדס כיצרנית החל מהעונה הבאה. ניסאן תצטרף לאליפות במקומה של חברת רנו, בעלת השליטה בניסאן. פרישתה של רנו באה בעקבות רצונה של הקבוצה להתמקד בפעילות הפורמולה 1. בעקבות הפרישה של רנו, קבוצת Techeetah, ששיתפה עימה פעולה, תעבור לשתף פעולה עם סיטרואן כספקית מנועים. קבוצת וירג'ין, ששיתפה פעולה עם סיטרואן תרכוש את מנועיה מחברת אאודי. פליפה מאסה, שהתחרה במשך 15 עונות בפורמולה 1 ופרש בסוף עונת 2017, חתם על חוזה לשתי עונות בקבוצת ונטורי. קבוצת ב.מ.וו אנדרטי החתימה את אלכסנדר סימס כנהג לצידו של אנטוניו פליקס דה קוסטה שהמשיך בקבוצה לעונה נוספת. סימס שימש בעבר כנהג פיתוח של המכונית החשמלית לפני עונת הבכורה של האליפות ולפני העונה הקודמת. רובין פרינס הצטרף לקבוצת וירג'ין במקומו של אלכס לין. לצידו ימשיך להתחרות סאם בירד. גארי פאפט, שזכה באליפות גרמניה למכוניות תיור (DTM) בעונת 2018, הוכרז כנהג הראשון בקבוצת HWA, שהצטרפה לאליפות. סטופל ונדורן, שהתחרה בשנתיים הקודמות עבור קבוצת מקלארן בפורמולה 1 הצטרף לקבוצה כנהג הנוסף טום דילמן, שלקח חלק במספר מרוצים עבור קבוצת ונטורי בסיום העונה הקודמת הוחתם בקבוצת NIO כמחליפו של לוקה פיליפי, לצד אוליבר טורבי שהמשיך לעונה נוספת בקבוצה. ניק היידפלד ופליקס רוזנקוויסט, צמד נהגי קבוצת מהינדרה בעונה הקודמת, עזבו את האליפות בסיום העונה. את מקומם תפסו ג'רום ד'אמברוזיו, נהגה של קבוצת דרגון רייסינג בעונה הקודמת ופסקל ורליין. מקסימיליאן גונטר, שהתחרה בעונה הקודמת באליפות הפורמולה 2 החליף את ד'אמברוזיו בקבוצת דרגון. אלכסנדר אלבון שהתחרה בעונה הקודמת באליפות הפורמולה 2 חתם בקבוצת ניסאן במהלך חודש ספטמבר כמחליפו של ניק פרוסט. חודשיים לאחר מכן שוחרר מחוזהו על מנת שיוכל להצטרף לקבוצת טורו רוסו באליפות הפורמולה 1. את מקומו של אלבון תפס לבסוף אוליבר רולנד נלסון פיקה ג'וניור עזב את קבוצת יגואר לאחר שישה מרוצים את מקומו תפס אלכס לין. האי-פרי של מונקו, המתקיים אחת לשנתיים, חזר לסבב האליפות. בניגוד לפעמים הקודמות בהם התקיים המרוץ במסלול מקוצר העונה תוואי המסלול היה זהה למסלול של מרוץ הפורמולה 1. לראשונה נערך מרוץ בריאד, ערב הסעודית כחלק מחוזה ל-10 עונות שנחתם במהלך 2018. המרוץ החליף את אי-פרי הונג קונג כמרוץ הפתיחה של העונה. אי-פרי סין נוסף לסבב אחרי שנתיים. המרוץ התקיים בסאן-יה שבמחוז האינאן. אי-פרי שווייץ, שנוסף לאליפות בעונה שעברה, התקיים גם העונה. המרוץ יתקיים בברן במקום בציריך. מבנה המרוץ שונה - במקום מרוץ המתבסס על מספר הקפות קבוע מראש, כל מרוץ יימשך 45 דקות. לאחר תום הזמן ישלימו המתחרים הקפה נוספת. הקפה מהירה לא תזכה נהגים בנקודה נוספת, כפי שהיה בעונות הקודמות. במקום זאת תוענק נקודות בונוס לנהג שיעשה את השימוש היעיל ביותר באנרגיה במהלך המרוץ. הנקודות באליפות חולקו בהתאם לפירוט בטבלה הבאה מדיה וקבצים בנושא פורמולה אי עונת 2018/2019 בוויקישיתוף BMW unveils iFE.18; announces da Costa and Sims, E-Racing.net, 14 September 2018 Lotterer and Vergne complete TECHEETAH line-up Guenther to Join Lopez at Dragon, E-racing.net, 7 November 2018 Dragon Confirms Lopez Return, E-Racing365.com, 11 October 2018 Frijns Confirmed Alongside Bird at Envision Virgin, E-Racing365.com, 5 October 2018 Venturi announces Massa for season five, E-Racing.net, 15 May 2018 Venturi Retains Mortara, Completes Season Five Lineup, E-Racing365.com, 11 September 2018 Mahindra Signs d’Ambrosio, Wehrlein Favorite as Teammate, E-Racing365.com, 14 October 2018 Mahindra Racing Announces All-New Driver Line-Up For 2018/19 ABB FIA Formula E Championship And Reveals M5Electro Livery, 16 October 2018 Nissan confirms Rowland as Albon replacement , Motorsport.com, 30 November 2018 Jaguar, Piquet Part Ways; Lynn Set to Replace, E-Racing365.com, 28 March 2019 Vandoorne Confirmed at HWA Racelab, E-Racing365.com, 15 October 2018 New team HWA announces Paffett as first driver, Motorsport.com, 8 October 2018 Dillmann joins Turvey at NIO for 2018/19 FE season, Motorsport.com, 8 October 2018 BMW confirms season five Formula E works role with Andretti team, Yahoo, 11 July 2017 HWA AG join the Formula E grid for Season 5, 9 May 2018 Nissan to enter Formula E, Speedcafe, 25 October 2017 Nissan to replace Renault in Formula E, Rreuters, 25 October 2017 Vergne, Lotterer to Test DS Performance Gen 2 Car, E-Racing365.com, 25 May 2018 Virgin Eyes Audi Power for Season Five, E-Racing366.com, 22 January 2018 Nissan signs Albon alongside Buemi, E-Racing.net, 20 September 2018 Alexander Albon clear to join Toro Rosso in F1 as he exits Nissan, Autosport, 26 November 2018 Full Monaco Grand Prix Circuit to Be Used in 2019, E-racing.com, 2 March 2018 Formula E reveals 10-year deal to race in Saudi Arabia from 2018/19, Autosport, 17 May 2018 Bern E-Prix Confirmed as Zurich Replacement, E-Racing365.com, 12 October 2018 Formula E's 'Mario Kart' plan formalised for 2018/19 season by FIA, Autosport, 7 June 2018 Formula E mandates power modes for Season 5, Speedcafe, 10 March 2018